paragraph_text: Epigastrična kila (lat. Hernia epigastrica) javlja se u epigastriju. Češće su kod male djece iako se javljaju i kod odraslih. Javljaju se u središnjoj liniji između pupka i grudne kosti u području bijele linije (linea alba). Na tom se mjestu ukrštavaju aponeurotične niti ravnog trbušnog mišića (musculus rectus abdominis). Manji defekti u aponeurotičnom vezivnom tkivu mjesta su na kojima nastaje jedna ili više kila. Kod pretilih ljudi te se kile ne vide, ali se mogu napipati kao tvrde kuglice ispod masnog tkiva.